গত ১৬ অক্টোবর টক শোতে মাসুদা ভাট্টিকে নিয়ে বিরূপ মন্তব্য করেন ব্যারিস্টার মইনুল হোসেন। সাংবাদিক মাসুদ ভাট্টিকে নিয়ে বিরূপ মন্তব্য করায় পাঁচ হাজার কোটি টাকার মানহানির অভিযোগে কুড়িগ্রামের অ্যাডভোকেট মাকসুদা বেগম বেবি কুড়িগ্রাম আদালতে মামলাটি করেন। এই মামলায় গতকাল কুড়িগ্রাম আদালত আগামী ২২ নভেম্বর তাঁকে হাজির হতে সমন জারি করেছেন। এ অবস্থায় গতকালই হাইকোর্টে হাজির হয়ে জামিন নেন ব্যারিস্টার মইনুল হোসেন। এর আগে ২১ অক্টোবর ঢাকার অতিরিক্ত মুখ্য মহানগর হাকিম আদালতে মাসুদা ভাট্টি এবং জামালপুর আদালতে যুব মহিলা লীগের জামালপুর শাখার আহ্বায়ক ফারজানা ইয়াসমীন লিটা ২০ হাজার কোটি টাকার মানহানির অভিযোগে মামলা করেন। এ মামলায় আদালত পৃথকভাবে মইনুল হোসেনের বিরুদ্ধে গ্রেপ্তারি পরোয়ানা জারি করেন। এই আদেশের পর ওই দিনই হাইকোর্টে হাজির হয়ে জামিন নেন মইনুল হোসেন।